Document ID: 32011R0394

РЕГЛАМЕНТ (ЕС) № 394/2011 НА КОМИСИЯТА
от 20 април 2011 година
за изменение на Регламент (ЕО) № 748/2009 относно списъка на операторите на въздухоплавателни средства, които са извършвали авиационна дейност, включена в списъка от приложение I към Директива 2003/87/ЕО на Европейския парламент и на Съвета, към 1 януари 2006 г. или след това, като за всеки оператор на въздухоплавателни средства се посочва администриращата държава-членка във връзка с разширяването на схемата на Съюза за търговия с квоти за емисии към държавите от ЕИП-ЕАСТ
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2003/87/ЕО на Европейския парламент и на Съвета от 13 октомври 2003 година за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (1), и по-специално член 18а, параграф 3, буква а) от нея,
като има предвид, че:
(1)
Директива 2008/101/ЕО на Европейския парламент и на Съвета (2) измени Директива 2003/87/ЕО с цел включване на авиационните дейности в схемата за търговия с квоти за емисии на парникови газове в рамките на Европейския съюз.
(2)
С Регламент (ЕО) № 748/2009 на Комисията (3) се установява списък на операторите на въздухоплавателни средства, които са извършвали авиационна дейност, включена в списъка от приложение I към Директива 2003/87/ЕО, към 1 януари 2006 г. или след това.
(3)
Списъкът има за цел да се намали административната тежест върху операторите на въздухоплавателни средства чрез предоставяне на информация относно това коя държава-членка ще регулира даден оператор на въздухоплавателни средства.
(4)
Включването в схемата на Съюза за търговия с квоти за емисии зависи от извършването на авиационна дейност, както е предвидено в приложение I към Директива 2003/87/ЕО, а не зависи от включването в списъка на оператори на въздухоплавателни средства, установен от Комисията въз основа на член 18а, параграф 3 от директивата.
(5)
Решение 2009/339/ЕО на Комисията от 16 април 2009 година за изменение на Решение 2007/589/ЕО във връзка с включване на насоки за мониторинг и докладване на емисиите и на данните за тонкилометрите от авиационни дейности (4) беше включено в Споразумението за Европейското икономическо пространство на 4 декември 2009 г. с Решение на Съвместния комитет на ЕИП № 148/2009 за изменение на приложение XX (Околна среда) към Споразумението за ЕИП (5). Това беше направено с цел да се гарантира навременното започване на мониторинга от страна на операторите на въздухоплавателни средства на авиационните дейности, извършвани или в държавите от ЕИП-ЕАСТ, между държавите от ЕИП-ЕАСТ, или между държавите от ЕИП-ЕАСТ и трети държави, извън ЕИП.
(6)
Директива 2008/101/ЕО беше включена в Споразумението за Европейското икономическо пространство с Решение на Съвместния комитет на ЕИП № 6/2011 от 1 април 2011 г. за изменение на приложение XX (Околна среда) към Споразумението за ЕИП (6).
(7)
Разширяването на авиационните разпоредби на схемата на Съюза за търговия с квоти за емисии към държавите от ЕИП-ЕАСТ предполага, че критериите, посочени в член 18а, параграф 1 от Директива 2003/87/ЕО, за определяне администриращата оператора на въздухоплавателни средства държава-членка, трябва да бъдат взети предвид. Поради това определени оператори на въздухоплавателни средства трябва да бъдат разпределени за администриране към държавите от ЕИП-ЕАСТ.
(8)
С оглед на гореизложеното Регламент (ЕО) № 748/2009 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 748/2009 се заменя с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 април 2011 година.

Labels: 8
3
18
20